ইবির চারুকলা বিভাগের ব্যবহারিক পরীক্ষা অনুষ্ঠিত হয়েছে

Fri, 27 Jun 2025 12:25:26 +0000

⁣⁣ইবির চারুকলা বিভাগের ব্যবহারিক পরীক্ষা অনুষ্ঠিত হয়েছে
ইবি প্রতিনিধি
ইসলামী বিশ্ববিদ্যালয়ের চারুকলা বিভাগের ১০০ নাম্বারের ব্যবহারিক পরীক্ষা অনুষ্ঠিত হয়েছে।
শুক্রবার (২৭ জুন) সকাল ১১ টায় রবীন্দ্র নজরুল কলা ভবনের দ্বিতীয় ও নিচতলায় অনুষ্ঠিত হয়।
এ সময় কেন্দ্র পরিদর্শনে ছিলেন ইসলামী বিশ্ববিদ্যালয়ের মাননীয় উপাচার্য অধ্যাপক ড. নকিব মোহাম্মদ নসরুল্লাহ, উপ-উপাচার্য অধ্যাপক ড. ইয়াকুব আলী, কোষাধ্যক্ষ অধ্যাপক ড. জাহাঙ্গীর আলম, বিভাগের সভাপতি প্রফেসর ড. মো: কামরুল হাসান সহ আরো অনেকে।
চারুকলা বিভাগের সভাপতি প্রফেসর ড. মো: কামরুল হাসান জানান, " আমাদের মোট পরীক্ষার্থীর সংখ্যা ৭৬৪ জন। এরমধ্যে ১৮০ জন পরিক্ষার্থী অংশগ্রহণ করে। গতবছরের তুলনায় এ বছর আমাদের কেন্দ্রে পরীক্ষার্থীদের উপস্থিতি বেড়েছে। পরীক্ষার্থীদের আমরা কোন প্রকারের সমস্যায় পড়তে দেইনাই। আশা করি ভালোভাবে পরীক্ষা সম্পন্ন করতে পেরেছি।
এসময় মাননীয় উপাচার্য জানান, সুশৃংখলভাবে গুচ্ছের ২৪ -২৫ সেশনের পরীক্ষার কার্যক্রম চলছে। এরই ধারাবাহিকতায় আমাদের ইসলামী বিশ্ববিদ্যালয়ের চারুকলা বিভাগের ব্যবহারিক পরীক্ষা আজ সম্পূর্ণ হয়েছে। শিক্ষার্থীরা শান্তিপূর্ণ পরিবেশে পরীক্ষা অংশগ্রহণ করতে পেরেছে। আমরা আশা করি এরই মাধ্যমে ভালো শিক্ষার্থীদের উঠেনি উঠিয়ে নিয়ে আসতে পারবো।