৮ দফা আন্দোলন সরকার পতনের পরে নয়, আওয়ামী লীগের শাসনামলেই দাবি উত্থাপন করা হয়েছিল: পিজুষ দাস

Mon, 21 Apr 2025 04:49:23 +0000

ঢাকা, ২০ এপ্রিল ২০২৫ — বাংলাদেশ হিন্দু ছাত্র মহাসংঘের প্রতিষ্ঠাতা পিজুষ দাস আজ এক বক্তব্যে স্পষ্ট করে বলেন, "আমরা আমাদের ৮ দফা দাবি সরকার পতনের পর নয়, বরং আওয়ামী লীগ সরকারের সময়েই ২০২৩ সালের ৮ই অক্টোবর সরকারের কাছে তুলে ধরেছি।"

তিনি আরও বলেন, "যখন আওয়ামী লীগ ক্ষমতায় ছিল, তখনও আমরা রাজপথে ছিলাম। আমাদেরকে ভয় দেখিয়ে সরানো যায়নি। এটি তারই এক প্রমাণ। আমরা রাজনীতি বুঝি না, ধর্মনীতি বুঝি না, তবে সনাতন সম্প্রদায়ের ওপর কোনো প্রকার অন্যায়-অবিচার হলে অবশ্যই আন্দোলন করবো। এটি আমাদের সাংবিধানিক অধিকার।"

৮ দফা দাবি প্রসঙ্গে পিজুষ দাস বলেন, "এই ৮ দফা সনাতনীদের প্রাণের দাবি। তাই রাষ্ট্রের কাছে আবেদন—অতি দ্রুত যেন এই দাবিগুলো বাস্তবায়ন করা হয়।"

তিনি আরও বলেন, "আমরা রাষ্ট্রকে সর্বদাই সম্মান করি। রাষ্ট্র আমাদের মা। আর সনাতনদের রক্ষায় বাংলাদেশ হিন্দু ছাত্র মহাসংঘ সর্বদা প্রস্তুত থাকবে। এটি একটি অরাজনৈতিক সংগঠন—আমরা ছিলাম, আমরা আছি, আমরা থাকবো।"