দিনাজপুর মেডিকেল কলেজে ৩৪ তম ব্যাচের ওরিয়েন্টেশনে অধ্যক্ষের পরামর্শ

Tue, 17 Jun 2025 11:07:47 +0000

স্টাফ রিপোর্টার, দিনাজপুর > শুধু ঔষধে নয়, নর্ম ভালো ব্যবহার আচরনেও অনেকাংশে রোগ সেরে যায় উল্লেখ করে রোগীদের প্রতি ভালো ব্যবহার আচরন করতে মেডিকেল শিক্ষার্থী হবু চিকিৎসকদের পরামর্শ দিয়েছেন দিনাজপুর মেডিকেল কলেজের অধ্যক্ষ ডাঃ সেখ সাদেক আলী।
আজ মঙ্গলবার সকালে মেডিকেল কলেজের নিজস্ব মিলনায়তনে আয়োজিত ৩৪তম ব্যাচের (২০২৪ -২০২৫) প্রথম বর্ষের নবীন শিক্ষার্থীদের
ওরিয়েন্টেশনে তিনি প্রধান অতিথির বক্তব্য দেন।
অন্যান্যদের মধ্যে বক্তব্য দেন মেডিকেল কলেজ হাসপাতালের পরিচালক ডাঃ ফজলুর রহমান, উপাধ্যক্ষ অধ্যাপক ডাঃ মোজাম্মেল হোসেন,হোস্টেল সুপার ডা শাহ মো ইসমাইল হোসেন, ছাত্রী হোস্টেলর সুপার ডা লায়লা ফেরদৌস এবং ডাঃ লিপিকা রানী অধিকারীসহ অন্যান্যরা।উপস্থাপনায় ছিলেন সহকারী অধ্যাপক ডাঃ আনিকা ফারহা ও লেকচারার ডা: মুহতাত আবিদ।
অনুষ্ঠানে ৩৪ ব্যাচে সুযোগ পাওয়া ২শত শিক্ষার্থীর হাতে ফুল তুলে দিয়ে বরণ করে নেন তারা। এসময় শিক্ষকদের নাম পদবিও উপস্হাপন করেন তারা।কিছুটা চিত্র বিনোদনি পরিবেশনা করা হয়েছে ডিজিটাল মাধ্যমে। বিভিন্ন ক্ষেত্রে অবদানের জন্য কৃতি শিক্ষার্থীদের ক্রেস্ট দিয়ে পুরষ্কৃত করা হয়েছে।
প্রধান অতিথি বলেন ভারতসহ বিশ্বের বিখ্যাত বিখ্যাত চিকিৎসা কেন্দ্রে নিয়োজিত আছে বাংলাদেশী চিকিৎসকরা। শুধু ভালো ব্যবহারের কারনে রোগীরা ভারতে গিয়ে ডিপ্লোমা চিকিৎসকের কাছে চিকিৎসা গ্রহনে যায়। একজন ভালো চিকিৎসকের কি ধরনের গুন ব্যবহার থাকা দরকার এবিষয়ে উদহারনসহ জ্ঞানগর্ভ পরামর্শ দিয়েছেন তিনি। সেই সাথে ভালো চিকিৎসক হিসেবে নিজেকে গড়ে তুলতে নিয়মিত ক্লাশে অংশ গ্রহনের আহবান জানিয়েছে তিনি। ক্যাম্পাসের পরিবেশ সুষ্ঠু সুন্দর কোলাহলমুক্ত পারিবারিক পরিবেশ গঠনে শিক্ষার্থীদের প্রতি আহবান জানিয়েছেন।
##