জাতীয় বিশ্বিবদ্যালয়ে অনার্স দ্বিতীয় বর্ষের বর্ধিত ফি প্রত্যাহারের দাবি

Mon, 01 Sep 2025 10:59:46 +0000

স্টাফ রিপোর্টার, দিনাজপুর > জাতীয় বিশ্ব বিদ্যালয়ের অধিন অনার্স ২য় বর্ষের ফর্ম ফিলাপে ফি বৃদ্ধির প্রতিবাদে বিক্ষোভ সমাবেশসহ মানববন্ধন কর্মসূচি পালন করেছে দিনাজপুর সরকারী কলেজে শিক্ষার্থীরা। আজ সোমবার দুপুর ওই কর্মসূচি পালন করেছে তারা। গেল কয়েক বছরের তুলনায় ফর্ম ফিলাপের ফি ১২০০ থেকে ১৫ টাকা পর্যন্ত বৃদ্ধি করায় ৪ হাজার টাকার ফি ৬ হাজার টাকা পর্যন্ত। বর্ধিত ফি প্রত্যাহার করা না হলে ফর্ম ফিলাপ থেকে বিরত থাকার ঘোষণা দিয়েছে আন্দোলনরত শিক্ষার্থীরা।
শিক্ষার্থীদের অভিযোগ সারা দেশে অনার্স দ্বিতীয় বর্ষের ৫ লাখ পরীক্ষার্থীর কাছে ১২০০ থেকে ১৫০০ টাকা বাড়তি আদায় করে প্রায় ৬ কোটি পকেটে ভরতে সিন্ডিকেট গড়ে তোলা হয়েছে জাতীয় বিশ্ববিদ্যালয়ে। ওই বাড়তি ফি আদায় বন্ধে সারাদেশের ৩২ লাখ শিক্ষার্থী আন্দোলনে নামলে সব কিছু উলোট পালোট হয়ে যাবে।
আগের হারে ফি বহাল এবং আগামীতেও যেন ফি বাড়ানো না হয় তার নিশ্চয়তা ছাড়া আন্দোলন চালিয়ে যেতে ঘোষণা দিয়েছে তারা।

শিক্ষার্থীরা বলেন নিম্ন এবং মধ্যবিত্ত পরিবারের সন্তানেরা জাতীয় বিশ্ববিদ্যালয়ে পড়ালেখা করে থাকে। গরিব শিক্ষার্থীদের উচ্চ শিক্ষা অর্জনের পথ বন্ধ করতে কম পক্ষে আড়াই হাজার টাকা করে ফি বাড়ানো হয়েছে।
ফি কমানোসহ দাবি সম্বলিত স্মারকলিপি কলেজের অধ্যক্ষ প্রফেসর ড. আব্দুল জব্বারের হাতে তুলে দেয় শিক্ষার্থীরা।