দিনাজপুর শিক্ষাবোর্ড এইচএসসিতে ১লাখ ৭ হাজার ৭৬৮জন পরীক্ষার্থী

Thu, 26 Jun 2025 05:01:02 +0000

স্টাফ রিপোর্টার, দিনাজপুর > দিনাজপুর শিক্ষাবোর্ডে আজ বৃহস্পতিবার সকাল থেকে শুরু হয়েছে এইচএসসি পরীক্ষা। রংপুর বিভাগের ৮ জেলার ৬৬৮টি কলেজ থেকে অংশ নিচ্ছে ১লাখ ৭ হাজার ৭৬৮জন পরীক্ষার্থী।
সুষ্ঠৃভাবে নকলমুক্ত পরিবেশে পরীক্ষা গ্রহনে খোলা হয়েছে ২১৩টি কেন্দ্র। কোচিং সেন্টার ফটো কপির দোকান বন্ধ রাখাসহ নজরদারিতে পরীক্ষা গ্রহন করছেন সংশ্লিষ্টরা।
পরীক্ষার্থীদের মধ্যে মানবিক বিভাগে ৭৪ হাজার ৮৩ জন, বিজ্ঞানে ২৬ হাজার ৪১জন এবং ব্যবসা বানিজ্যে ৭ হাজার ৬৪৪জন।
অন্যান্য বছরের মত এবারো পরীক্ষায় অংশ গ্রহনকারি ছাত্রদের তুলনায় ছাত্রীর সংখ্যা বেশী। ছাত্রীর সংখ্যা ৫৬ হাজার ১৬৪ জন এবং ছাত্রের সংখ্যা ৫১ হাজার ৬শত ৪জন।