সিরাজগঞ্জ পুলিশ লাইন্স স্কুল এন্ড কলেজে মতবিনিময় সভা অনুষ্ঠিত

Thu, 08 May 2025 09:47:43 +0000

⁣সিরাজগঞ্জ পুলিশ লাইন্স স্কুল এন্ড কলেজে মতবিনিময় সভা এক অনন্য শিক্ষামূলক ও সচেতনতামূলক অনুষ্ঠান হিসেবে অনুষ্ঠিত হয়েছে। এ সভায় শিক্ষার্থী, শিক্ষক, অভিভাবক ও প্রশাসনের গুরুত্বপূর্ণ ব্যক্তিরা অংশগ্রহণ করেন।

৮ মে (বৃহস্পতিবার) কলেজের অডিটরিয়ামে এ মতবিনিময় সভা আয়োজিত হয়। উক্ত সভায় অত্র প্রতিষ্ঠানের সুযোগ্য অধ্যক্ষ মোঃ মনোয়ার হোসেন এর সভাপতিত্বে বিশেষ অতিথি হিসেবে উপস্থিত ছিলেন, অত্র প্রতিষ্ঠানের সমন্বয়ক ও অতিরিক্ত পুলিশ সুপার (ক্রাইম ও অপস্) মোঃ জিয়াউর রহমান। এছাড়াও উপস্থিত ছিলেন, কলেজ পরিচালনা পর্ষদের সদস্যবৃন্দ, সিনিয়র শিক্ষক, শিক্ষার্থী প্রতিনিধি এবং অভিভাবক প্রতিনিধিগণ।

সভায় বক্তারা শিক্ষার মানোন্নয়ন, শৃঙ্খলা, শিক্ষার্থীদের নৈতিকতা, মাদক ও সামাজিক অবক্ষয় থেকে শিক্ষার্থীদের দূরে রাখার উপায় এবং কলেজের সার্বিক উন্নয়ন নিয়ে আলোচনা করেন। শিক্ষার্থীরা তাদের সমস্যার কথা উত্থাপন করে এবং শিক্ষকমণ্ডলী তা সমাধানের আশ্বাস দেন।

অতিরিক্ত পুলিশ সুপার তার বক্তব্যে বলেন, “শিক্ষার পাশাপাশি শিক্ষার্থীদের সুশৃঙ্খল ও নৈতিকভাবে গড়ে তুলতে হবে। তারা ভবিষ্যতের কাণ্ডারি। সবাই মিলে শিক্ষার সুষ্ঠু পরিবেশ নিশ্চিত করতে হবে।”

মতবিনিময় সভা অত্যন্ত সফলভাবে সম্পন্ন হয়। সভা শেষে ধন্যবাদ জ্ঞাপন করেন সিরাজগঞ্জ পুলিশ লাইন্স স্কুল এন্ড কলেজের অধ্যক্ষ এবং ভবিষ্যতে এমন সভার ধারাবাহিকতা বজায় রাখার আশা প্রকাশ করেন।